PRESUDA SLUŽBENIČKOG SUDA EUROPSKE UNIJE

(prvo vijeće)

16. srpnja 2015.

Simona Murariu

protiv

Europskog nadzornog tijela za osiguranje i strukovno mirovinsko osiguranje (EIOPA)

„Javna služba — Osoblje EIOPA‑e — Član privremenog osoblja — Obavijest o slobodnom radnom mjestu — Zahtjev minimalnog radnog iskustva od osam godina — Interni kandidat koji je nakon završetka probnog roka već potvrđen kao član privremenog osoblja — Privremena preraspodjela na novo radno mjesto koja obuhvaća razvrstavanje u viši razred — Redakcijska pogreška u obavijesti o slobodnom radnom mjestu — Opoziv ponude za zaposlenje — Primjenjivost općih odredbi o provedbi — Savjetovanje s odborom osoblja — Legitimna očekivanja“

Predmet:

Tužba, podnesena na temelju članka 270. UFEU‑a, kojom S. Murariu u biti zahtijeva da se, s jedne strane, poništi odluka od 24. veljače 2014. kojom je, prema njezinim navodima, izvršni direktor Europskog nadzornog tijela za osiguranje i strukovno mirovinsko osiguranje (EIOPA) opozvao svoju odluku od 7. studenoga 2013., a kojom ju je privremeno imenovao na radno mjesto iz obavijesti o slobodnom radnom mjestu, kao i odluka od 24. srpnja 2014. kojom se odbija njezina žalba te da se, s druge strane, EIOPA‑i naloži da nadoknadi materijalnu i nematerijalnu štetu koju je tužiteljica navodno pretrpjela.

Odluka:

Poništava se odluka Europskog nadzornog tijela za osiguranje i strukovno mirovinsko osiguranje od 24. veljače 2014. u mjeri u kojoj: ne poštujući stečena prava i ugovorne uvjete u ugovornom odnosu, retroaktivno odbija prijavu S. Murariu za radno mjesto višeg stručnjaka za profesionalne mirovine („senior expert on personal pensions”) i prešutno opoziva ponudu za zaposlenje, u režimu privremene preraspodjele, koju je S. Murariu već prihvatila, a koja joj je dana 17. srpnja 2013.; lišava S. Murariu prava na plaću za razred AD 8 tijekom razdoblja privremene preraspodjele od 16. rujna 2013. do 24. veljače 2014. U preostalom se dijelu tužbeni zahtjev za poništenje odbija. Nalaže se Europskom nadzornom tijelu za osiguranje i strukovno mirovinsko osiguranje da naknadi materijalnu štetu nastalu S. Murariu od 16. rujna 2013. do 24. veljače 2014., u iznosu koji odgovara razlici plaće između razreda AD 6 i AD 8, uvećanom za zatezne kamate, računajući od 16. rujna 2013., prema stopi koju je utvrdila Europska središnja banka za glavne operacije refinanciranja za razdoblje o kojem je riječ, uvećanoj za dva postotna boda. U preostalom se dijelu tužbeni zahtjev za naknadu štete odbija. Europsko nadzorno tijelo za osiguranje i strukovno mirovinsko osiguranje snosi vlastite troškove i troškove S. Murariu.

Sažetak

Dužnosnici – Pravilnik o osoblju – Opće odredbe o provedbi – Stavljanje potpisa predsjednika upravnog odbora – Učinci (Pravilnik o osoblju za dužnosnike, čl. 110.) Dužnosnici – Privremeno osoblje – Obavijest o slobodnom radnom mjestu – Predmet – Obveza uprave da navede uvjete koji se zahtijevaju za popunjavanje radnog mjesta – Doseg – Odbijanje prijave zbog neispunjavanja uvjeta koji se ne nalazi u obavijesti o slobodnom radnom mjestu, ali je predviđen općim odredbama o provedbi koje se primjenjuju na postupak – Dopuštenost – Pretpostavke (Pravilnik o osoblju za dužnosnike, čl. 110.) Dužnosnici – Pravilnik o osoblju – Opće odredbe o provedbi – Postupak donošenja – Obveza uprave da se savjetuje s odborom osoblja – Doseg – Granice (Pravilnik o osoblju za dužnosnike, čl. 110.) Dužnosnici – Načela – Zaštita legitimnih očekivanja – Pretpostavke –Nemogućnost pozivanja na legitimno očekivanje da će akt koji je očito nezakonit ostati na snazi Dužnosnici – Privremeno osoblje – Akt kojim se nanosi šteta – Postupak zapošljavanja – Opoziv ponude za zaposlenje nakon što ju je uspješni kandidat prihvatio – Nezakonitost (Pravilnik o osoblju za dužnosnike, čl. 90. i 91.; Uvjeti zaposlenja ostalih službenika, čl. 14. i 47.) Dužnosnici – Privremeno osoblje – Postupak zapošljavanja – Probni rok – Interni kandidat koji je već potvrđen kao član privremenog osoblja – Preraspodjela na novo radno mjesto koja obuhvaća razvrstavanje u viši razred – Obveza izvršavanja novog probnog roka – Dopuštenost (Uvjeti zaposlenja ostalih službenika, čl. 10. i 14.) Dužnosnici – Privremeno osoblje – Postupak zapošljavanja – Razvrstavanje u razred – Interni kandidat koji je već potvrđen kao član privremenog osoblja – Privremena preraspodjela na novo radno mjesto koja obuhvaća razvrstavanje u viši razred – Retroaktivno razvrstavanje po završetku probnog razdoblja od šest mjeseci – Nedopuštenost